
Årsmelding for Øyer-Tretten Frivilligsentral 2022

Øyer-Tretten Frivilligsentral ble stiftet 5. juni 1996 som en stiftelse. Vedtektene ble sist revidert 29.03.2017. Vedtektene er tilgjengelige på Frivilligsentralens hjemmeside. 

Styret består av representanter fra lag og foreninger som er tilknyttet stiftelsen samt to representanter utnevnt av kommunestyret. Det legges vekt på å ha representasjon fra forskjellige foreninger, begge kjønn og fra begge sognene i bygda. Årsmøte holdes innen utgangen av mars og representantene velges på årsmøte etter forslag fra valgkomiteen. Styret er ansvarlige for driften. 

Øyer-Tretten Frivilligsentral økonomi er basert på statlig og kommunalt tilskudd samt bidrag fra stifterne. 


Stiftere med innskutt egenkapital à kr 100,-

Tretten Diakoniutvalg
Tretten Sanitetsforening
Øyer Bygdekvinnelag
Øyer Diakoniutvalg
Øyer/Tretten Lions
Øyer Pensjonistforening
Øyer Sanitetsforening

Øyer og Tretten kirkelige råd har tatt over for diakoniutvalgene. 


Finansiering/økonomi i 2022: 

Øyer Kommune: 500 000,-
Øyer Sanitetsforening: 5000,-
Øyer Speidergruppe: 3351,- (øremerket aktivitetsuke)
Øyer Bygdekvinnelag: 5000,- (øremerket aktivitetsuke)
Øyer og Tretten kirkelige råd: 300,-
Grasrotandel: 6881,-

Regnskap: Snøhetta Regnskap Øyer AS, Lars Berg.
Revisjon: BDO Revisjon AS.


Styret har bestått av: 

Magnhild Grimsrud, styreleder, Øyer Bygdekvinnelag.
Olga Solberg Løvlund, styremedlem, Øyer Sanitetsforening.
Bernt Harjo, styremedlem, LHL Lillehammer/Øyer.
Dag Norvald Hansen, politiker, Øyer kommune.

Vara til styret: 

Mari Botterud, Tretten Sanitetsforening.
Dagfinn Hovland, LHL Lillehammer/Øyer.
Rune Moen, politiker, Øyer Kommune.

Valgkomitè: 

Marit Getz, Øyer-Tretten Kirkelige råd.
Monika Brùgger, Øyer Sanitetsforening.
Øyvind Bolstad, Øyer/Tretten Lions.

Ansatte: 

Mona Svegården, daglig leder i 60% stilling, sekretær til styret.
Mina Lien, 9 timer pr måned i BUA fra 1. september -22.
Hege Fossum, 9 timer pr måned i BUA fram til november -22. 
Fra desember ble Heges stilling utvidet til en 40% stilling med hovedansvar BUA, barn/unge. 

Styrearbeid: 

Styret har hatt 3 styremøter og behandlet 19 saker i 2022.
Daglig leder og styreleder har hatt jevnlig kontakt gjennom året. Det har vært en del merarbeid på styreleder i 2022. Styreleder måtte ta over mange oppgaver da daglig leder var sykmeldt i forbindelse med sin manns ulykke. 

Daglig drift av frivilligsentralen:

· Fulgt opp alle henvendelser til frivilligsentralen fra frivillige, brukere og samarbeidspartnere. 
· Har hatt fast arbeidsdag på biblioteket, mandager. 
· Onsdager og torsdager, har vi hatt kontor på Tingberg.
· Har samarbeidet med flyktning tjenesten om «Åpen hall» for ungdom fra 10. klasse og oppover. Resulterte i 4 åpne søndags kvelder før påske. Øyer/Tretten Lions hjalp til som brannvakter. Varierende oppmøte, men godt fornøyd med tiltaket. 
· Mandagstreff på biblioteket fra februar til påske. Tur i nærområdet, felles lunsj og brettspill. 
· Det har vært tilbud om språktrening, våren 2022. 
· Samarbeid med aktivitetskoordinator i kommunen: 
- Frivillighetens år 2022, sittet i prosjektgruppen.
- Jobbet videre i prosjektgruppen AlleMed/Fritidserklæringen. Prosjektgruppen har       bestått av NAV, flyktning tjenesten, ungdomsklubben, aktivtetskoordinator, helsesykepleier og frivilligsentralen. Fokus har vært på de barrierene som ble avdekket i AlleMed dugnaden. (Transport, økonomi og språkutfordringer/informasjon.) 
- Workshop om inkludering og rekruttering 6. april. Avlyst, for få påmeldte. 
- Gjennomført dialogmøter med frivilligheten 16. april og 27. september.
 Frivillige lag/foreninger og politikere var invitert. 
- Frivillligbørs 8. juni. Avlyst. (Daglig leder i FS var sykmeldt)
- Frivilligtorg 11. juni. Magnhild og Hege deltok. (Daglig leder i FS var sykmeldt)
- Organisert Vindu for en forening. En mulighet for lag og foreninger til å lage en utstilling på biblioteket. Kun to måneder sto «tom». Positive tilbakemeldinger. Videreføres i 2023. 


· Aktivitetsuke for ungdom i uke 26. Et samarbeid med ungdomsklubben. Ca 50 stk.                                 
Øyer bygdekvinnelag ga 5 000,- øremerkede midler til prosjektet. 
· VinterLAN, serverte vafler. (Spill helg for ungdom, ungdomsklubben.)
· Vært aktiv i Gudbrandsdals nettverket.
· Aktivt arbeidet for å rekruttere nye frivillige.
· Deltatt i evaluering av: Leve hele livet.
· Deltatt under Bispevisitas i Øyer 9. mars.
· Vært i kommunestyret 22. februar. 
· Deltatt på medlemsmøte til Øyer bygdekvinnelag 16. februar. 
· Deltatt på årsmøte til Øyer Sanitetsforening 16. februar. 
· Deltatt på sanitetens kvinnehelse møte med Pernille Ness 7. april. Markering av Verdens Helsedag. 
· Deltatt på årsmøte til Øyer-Tretten historielag 23.mars.
· Deltatt på medlemsmøte til Bakketuns venner, 28. mars.
· Aktiv rolle i forhold til etablering av mottak på Hornsjøen angående behov fra frivilligheten. 
· Inngått avtale om Seniornett. Digital opplæring av seniorer. 
· Søkt om midler fra Gjensidigestiftelsen, Sullandfondet og Coop. Avslag på alle. 
· Deltatt i undersøkelse fra Norges frivilligsentraler med tema: økonomi, samarbeid med andre, hverdagsintegrering, Leve Hele Livet, Fritidserklæringen, sykkelturen, Frivillig.no og Ungfritid.no
· Deltatt med stand under Stavsmart`n, fredag, lørdag og søndag. 
· Deltatt på felles møte med Lillehammer Frivilligsentral og Norges Frivillligsentraler, Magnhild og Mona
· Bistått Øyer Sanitetsforening med praktisk hjelp. 
· Nominert kandidater til Coop prisen, Øyer og Tretten Sanitetsforening.
· Jobbet med å skaffe frivillige til Sterk og Stødig.
· Hatt dialog med Demensforeningen angående Aktivitetsvenner. 
· Hengt opp juletrebelysning på Bakketun til første advent.
· Markert frivillighetens dag med julelunsj for frivillige. 16 deltagere. 

August 2022 trådte en ny forskrift om tilskudd til frivilligsentraler i kraft. Den sier blant annet at en må ha minimum en 100% prosent stilling og 40% prosent lokal finansiering for å motta statlig tilskudd. Det ble satt i gang en prosess for å kunne innfri kravet. Styret endte opp med å øke Hege Fossum sin stilling til en 40% stilling fra 1. desember 2022. Forskriften sier også at vi må ha egne lokaler. 

På senhøsten -22 ble det utarbeidet en Bibliotekplan. Der ble vi utfordret til å gi innspill på samarbeid. Styret valgte å spille inn at vi ønsket oss de to rommene i sør. Dette ble positivt mottatt av politikere og administrasjonen i kommunen. Deretter ble det bestemt at sentralen skulle flytte sitt kontor fast til biblioteket og innrede rommene ut i fra vårt behov og i samarbeid med andre brukere av lokalene. Innflytting ble satt til 31. januar 2023. Kontorplass på Tingberg ble sagt opp fra 1. februar 2023.

I desember ble det meldt om mange familier med økonomiske utfordringer. Behovet gikk på at de manglet penger til mat etter at de nødvendige utgiftene var betalt. Spontant opprettet frivilligsentralen en Spleis med håp om å få inn kr 20 000,-. Pengene skulle brukes til å kjøpe gavekort på KIWI. (Kortene var sperret for aldersbestemte varer.) Vår erfaring fra forrige år var to familier som trengte hjelp. Behovet i forrige år ble dekket av kr 10 000,- som Øyer Sanitetsforening bidro med.
Spleisen gikk til romjulen og vi fikk inn hele kr 90 700,- Giverviljen var stor!
I tillegg bevilget formannskapet i kommunen kr 10 000,- altså totalt fikk vi inn kr 100 700,-
Totalt ble det kjøpt 90 kort. 71 av kortene ble kjøpt inn før jul. Resterende ble kjøpt inn januar -23 og delt ut da. Til jul fikk 47 personer/familier utdelt kort i ulik pengestørrelse etter behov og antall i familien. Rundt omkring i hele landet var det lignende innsamlinger. 
Helsesykepleierne i kommunen tok på seg kartleggingen av behovet og utdeling av kortene. 
Tiltaket var et bidrag til at flere fikk en enklere høytid, økonomisk. 

Aktiviteter gjennomført av frivillige:

· Besøksvenn til eldre. 
· Aktivitetsvenner, besøker eldre med demens. 
· Matutkjøring i Øyer, ca 10-15 brukere. 
· Blomstervanning på Bakketun.
· Torsdagstreff på Bakketun. 
· Leksehjelp/språktrening.
· Åpen hall.
· Ullsokken strikkekafè, har produsert følgende: 
165 par sokker, 46 luer, 13 par votter, 17 gensere, 4 pannebånd, 4 halser, 5 skjerf, 1 ullbukse og 1 par leggvarmere. Gaven ble levert til Røde-Kors Lillehammer før jul. 
De ble også levert inn strikket tøy av andre frivillige. 


 Antall aktive frivillige i 2022:  30 stk                      2021: 35 stk.                                2020: 45 stk  

Reduksjon i antall frivillige skyldes primært naturlig avgang. Det er en helt tydelig tendens på at å skaffe frivillige ikke har blitt enklere etter år med korona. Gjennomsnittsalderen på de frivillige er forholdsvis høy.



BUA

Åpent tirsdager 17.30-19.00 og torsdager 15.00-18.00 hele året. Leier lokaler i kjelleren på Tingberg.  
 

Utlåns statistikk 1/1 til 31/12-2022: 

	2022
	2021
	2020
	2019

	359 låneprofiler
	305 låneprofiler
	233 låneprofiler
	207 låneprofiler

	437 utlån
	547 utlån
	315 utlån
	386 utlån

	1794 enheter
	3037 enheter
	1379 enheter
	1616 enheter



Totalt har vi 927 enheter vi kan låne ut i BUA. Alle kan låne det vi har i BUA, men avtalen vi har med Hafjell Skiutleie gjelder kun de med bosteds adresse i Øyer kommune. Alpinutstyr er gratis mandag-fredag og 50% rabatt lørdag og søndag.

Vi har bra med utstyr. Behovet framover blir supplering og reparasjoner.
Vi er helt avhengige av å få inn eksterne midler for å kunne drifte BUA. 
BUFdir har gitt 100 000,- i 2022. Men driftsutgiftene våre er en del høyere.

I sommer måtte styreleder ta en del vakter i BUA da daglig leder var sykmeldt. Dette for å unngå å stenge BUA når Hege hadde ferie. 

Det har blitt kjøpt inn egen støvsuger, vaskeutstyr og litt nytt utstyr i 2022. 

Mina Lien ble ansatt i BUA fra september, og tar vaktene annen hver uke. 

I høst hadde vi en kloakk skade som medførte en del ekstra arbeid på styreleder og daglig leder. Totalt ble det meldt inn et skadebeløp på kr 9345,- vi fikk en erstatning på kr 4345,-

I tillegg til utlån i BUA har vi en «Gi-bort-krok». Den blir mer og mer aktuell. Flere tenker gjenbruk og flere har dårligere råd. Mange er flinke til å donere. Takk for alle bidrag!


Medieomtale:
GD
Øyermagasinet
Gudbrandsdalsradioen

Utfordringer:
Øyer-Tretten Frivilligsentral sin største utfordring fremover blir i hovedsak økonomi. Det statlige tilskuddet er varslet kan bli redusert i 2023. Våre utgifter til drift er større enn tidligere år og det er krevende å få tilsagn på eksterne midler. En annen utfordring blir å rekruttere frivillige til faste aktiviteter. Det kan også bli mer krevende å rekruttere nye styremedlemmer. 


Hilsen fra styret:
Styret i Øyer-Tretten Frivilligsentral ser at møteplasser er viktige. Åpne møteplasser gir tilhørighet og trivsel for mange. Frivilligsentralen er en viktig aktiv aktør i å forebygge ensomhet og utenforskap hos eldre og barn/unge. Det er en stor helsegevinst i tjenesten som ytes av frivillige, både for den frivillige og den som mottar tjenesten. Frivilligsentral tar sin del av samfunnsansvaret og bidrar til at Øyer er et godt sted å leve i. 

Styret mener at forutsetningen for fortsatt drift av Øyer-Tretten Frivilligsentral er til stede og årsregnskapet vårt er avgitt under denne forutsetningen.

Takk til alle FRIVILLIGE!
Takk til alle våre samarbeidspartnere! 
Takk til ØYER KOMMUNE!


Øyer, februar 2023




Magnhild Grimsrud, styreleder                                                       Olga Solberg Løvlund




Bernt Harjo                                                                                          Dag Norvald Hansen



                                                                                                            
                                                                                                               Mona Svegården, daglig leder

